Ha házastársként bevonásra kerültél egy személyi kölcsön ügyletbe és válásra kerül sor, akkor továbbra is a bankkal aláírt hitelszerződés marad az irányadó. Vagyis a bank számára ugyanúgy adóstársak maradtok a hitelben, a közösen felvett hiteltől csak szerződésmódosítással lehet szabadulni. Ehhez a vagyonjogi megállapodással, vagy a vagyonjogi bontóper végzésével, fel kell venni a kapcsolatot a hitelintézettel és csak az egyik házastárs nevére átkérni a hitelt. Ebben az esetben természetesen a bank hitelképességi vizsgálatot fog lefolytatni, amelynek a tartozást átvállaló házastársnak egyedül is meg kell tudnia felelni.